
					          REFERAT
Privind aprobarea vânzarii apartamentului nr. 1, situat în imobilul din Timișoara, str. Constantin Titel Petrescu nr. 6, conform dispozitivului Sentința Civilă nr. 6721/22.03.2011 a Judecătoriei Timișoara,  definitivă prin Decizia Civilă nr. 890/A/18.11.2011 a Tribunalului Timiș și irevocabilă prin Decizia Civilă  nr. 1404/23.05.2012 a Curții de Apel Timișoara

	Între Primăria Municipiului Timișoara în calitate de proprietar și numitul Zărvescu Mihai în calitate de chiriaș, a fost încheiat Contractul de închiriere nr. 89/18.04.2005, contract inițial nr. 3764/09.11.1985, având ca obiect închirierea apartamentului nr. 1 situat în imobilul din Timișoara, str. Constantin Titel Petrescu nr. 6, compus din 1 camere și dependințe, având suprafața utilă de  53,42 mp, înscris în C.F.nr. 70424 Timișoara, nr.top. 6821.
	Conform prevederilor Hotărârii Consiliului Local nr. 416/16.10.2015, a fost hotărâtă suspendarea activității de vânzare-cumpărare a locuințelor din fondul locativ de stat, excepție făcând solicitările de cumpărare a locuințelor care au făcut obiectul unor procese în instanță, la dosare fiind emise sentințe judecătorești în baza cărora instituția noastră este obligată să procedeze la vânzare, valoarea de vânzare fiind calculată, în conformitate cu prevederile legale, de către experți autorizați.
	Numitul Zărvescu Mihai s-a adresat instanței de judecată, solicitând instanței ca prin hotărârea pe care o va pronunța, să dispună obligarea pârâților să-i vândă locuința. 
	Prin Sentința Civilă nr. 6721/22.03.2011 a Judecătoriei Timișoara,  definitivă prin Decizia Civilă nr. 890/A/18.11.2011 a Tribunalului Timiș și irevocabilă prin Decizia Civilă  nr. 1404/23.05.2012 a Curții de Apel Timișoara, instanța hotărăște: “ Obligă pârâtul să vândă reclamantului, apartamentul nr. 1, din imobilul situat în Timișoara, str. Constantin Titel Petrescu nr. 6, înscris în C.F.nr. 417543 Timișoara, provenit din conversia de pe hârtie a C.F.nr. 70424, nr.top.6821.” 

Prin rapoartul de evaluare întocmit de către firma S.C. BLACK LIGHT S.R.L. & S.C. CONSULTIM S.A., înregistrat cu nr. SC2016-29944/08.12.2016, a fost evaluat apartamentul , valoarea acestuia fiind de 24.260 euro( 99.549 lei), calculată la cursul B.N.R. din data de 02.04.2010, respectiv 1 euro = 4,1034 lei. 
	Având în vedere cele prezentate, 

 Propunem:

 	Emiterea de către Consiliul Local al Municipiului Timișoara a unei hotărâri, prin care se ia act de Sentința Civilă nr. 6721/22.03.2011 a Judecătoriei Timișoara,  definitivă prin Decizia Civilă nr. 890/A/18.11.2011 a Tribunalului Timiș și irevocabilă prin Decizia Civilă  nr. 1404/23.05.2012 a Curții de Apel Timișoara, conform cărora instanța hotărăște obligarea instituției noastre să-i vândă reclamantului  Zărvescu Mihai apartamentul nr. 1, situat în imobilul din Timișoara, str.Constantin Titel Petrescu nr. 6, înscris în C.F.nr. 417543 Timișoara, provenit din conversia de pe hârtie a C.F.nr. 70424, nr.top.6821, calculul valorii apartamentului fiind efectuat cu respectarea prevederilor Legii nr. 61/1990.
	Totodată propunem aprobarea prețului de vânzare al apartamentului nr. 1, compus din 1 cameră și dependințe având suprafața de 53,42 mp, la valoarea de 24.260 euro, conform raportului de Evaluare ce constituie Anexa la H.C.L., prețul urmând să fie calculat la cursul B.N.R. de la data efectuării plății.

